**OcÚ Rochovce – Zápisnica zo zasadnutia obecného zastupiteľstva**

Posted on [**18. november 2010**](http://www.rochovce.sk/ocu-rochovce-zasadacia-miestnost-4/) by [**admin**](http://www.rochovce.sk/author/admin/)

Zápisnica č.6/2010 z
z riadneho zasadnutia obecného zastupiteľstva , ktoré sa uskutočnilo dňa 18.11.2010 o17.00 hod. v zasadacej miestnosti OcÚ Rochovce.
Prítomní: podľa prezenčnej listiny
Ospravedlnený:0

Program rokovania:
1, Otvorenie zasadnutia.
2, Schválenie programu rokovania OZ.
3, Určenie zapisovateľa a overovateľov zápisnice.
4, Kontrola uznesenia z predchádzajúceho zasadnutia OZ.
5, Zhodnotenie práce obce Rochovce vo volebnom období 2006 -2010.
6, Rôzne – diskusia
7,Schválenie uznesenia.
8,Záver.

K prejednávanému programu:
ad.1. Zasadnutie obecného zastupiteľstva otvoril a viedol starosta obce Ing. Stanislav Levrinc.
Obecné zastupiteľstvo schvaľuje predložený program rokovania.
Hlasovanie : ZA – 5, PROTI – 0, ZDRŽALI SA – 0.

ad.2. Obecné zastupiteľstvo schvaľuje program rokovania obecného zastupiteľstva.
Hlasovanie : ZA – 5, PROTI – 0, ZDRŽALI SA – 0.

ad.3. Zapisovateľ zápisnice je Ing. Ján Kupec.
Overovatelia zápisnice sú Ing. Katarína Jakobejová a Zuzana Vojtková
Hlasovanie : ZA – 5, PROTI – 0, ZDRŽALI SA – 0.

ad.4. Bola vykonaná kontrola uznesenia z predchádzajúceho zasadnutia obecného
zastupiteľstva – uznesenie splnené.
Hlasovanie : ZA – 5, PROTI – 0, ZDRŽALI SA – 0.

ad.5. Obecné zastupiteľstvo berie na vedomie informáciu podanú starostom obce Ing.Stanislavm Levrincom o činnosti vo volebnom období 2006-2010. V obci Rochovce sme vo volebnom období 2006-2010 realizovali výmenu strešnej krytiny multifunkčnej budovy Obecného úradu a kultúrneho domu, vymenili sme okná za plastové v kanceláriách obecného úradu a v časti kuchynky. Realizovala sa výstavba novej posuvnej brány a otváracej pred obecným úradom. Vymenili sa vchodové zateplené dvere na multifunkčnej budove obecného úradu / Požiarna zbrojnica – garáž P-V3S, kancelária LPPS, kancelária koordinátorky, vstup do sály /. Okolie obecného úradu a malého ihriska sa z vonkajšej strany oplotilo. Na tieto predmetné rekonštrukcie a opravy sa nám podarilo získať financie z Ministerstva financií SR a Ministerstva pôdohospodárstva SR v rámci projektov, ktoré obec spracovala.
Z fondov Európskej únie a Ministerstva pôdohospodárstva SR cez Program rozvoja vidieka sa nám podarilo v prvej etape realizovať rekonštrukciu miestnych komunikácii v časti obce Rochovce, nakoľko boli finančné prostriedky z EU limitované na 300 Eur/obyvateľa. Druhá etapa rekonštrukcie miestnych komunikácii a oprava mosta sa bude realizovať po vyhlásení a schválení projektu v druhej výzve z Programu rozvoja vidieka MP SR a EU.
V rámci aktivačnej činnosti sa zveľaďovala a skrášľovala naša obec a ako jediný z okolitých obcí sme formou aktivačných prác začali vyrábať chodníkovú dlažbu a obrubníky, s ktorými sme začali budovať a opravovať chodníky v obci a dažďové odvodňovacie kanály.
Umiestnili sme stojany s kvetmi na stĺpy verejného osvetlenia. Vybudovali sme malé parkovisko pri miestnom cintoríne. Zabezpečili sme štrk a drvené kamenivo na poškodené komunikácie v obci. V rámci aktivačných prác si obec zakúpila pracovné náradie a prístroje
/ miešačky, kosačky, vŕtačku, brúsku, … / a vytvorili sme okrem aktivačných pracovných miest pre nezamestnaných i pracovné miesta koordinátorom. Sieť verejného osvetlenia v obci sme rozšírili o 7 /sedem/ úsporných svietidiel. Do domu smútku sme zakúpili novú ozvučovaciu techniku.
Po kultúrnej stránke sa v obci organizoval každý rok v lete športový deň pre deti a mládež obce Rochovce, na ktorom hrali futbal slobodní proti ženatým o pohár starostu obce a malé deti do 13 rokov súťažili na malom ihrisku, kde dostávali za súťaže odmeny. Na športových dňoch sa lacno predával guláš a poskytlo občerstvenie pre občanov obce. V zimných mesiacoch organizovala obec každoročne akcie Pod jedličkou, kde deti dostávali zdarma darčeky, ktoré nakúpila obec za spoluúčasti sponzorov. Poskytla sa sála kultúrneho domu pre ženy na cvičenie. Obec realizovala v rámci svojej činnosti i ďalšie aktivity, ktoré všetci obyvatelia poznajú a nie sú tu uvádzané. / služby s P-V3S, pohreby, kosenia, v zimnom období ľadová plocha, …/ .
Všetky aktivity, zápisnice a uznesenia obce Rochovce sú uverejnené na webovej stránke www.rochovce.sk od roku 2001, ktorú spracováva starosta obce Ing. Stanislav Levrinc sám, v rámci svojho voľného času. / Všetko je zverejnené !!! /
Hlasovanie : ZA – 5, PROTI – 0, ZDRŽALI SA – 0.

ad.6. Rôzne:
Obecné zastupiteľstvo zriaďuje inventarizačnú komisiu na inventarizáciu obecného majetku za účelom inventarizácie obecného majetku a vyradenia prebytočného majetku obce v zložení :
Predseda komisie – Ing. Ján Kupec
Členovia: Milan Lipták, Pavol Brdár, Ing. Katarína Jakobejová, Bc. Zuzana Vojtková.
Termín inventarizácie do 27.11.2010.
Zodpovední: inventarizačná komisia

Hlasovanie : ZA – 5, PROTI – 0, ZDRŽALI SA – 0.

ad.7,Obecné zastupiteľstvo schvaľuje Uznesenie č. 6/2010.
Hlasovanie : ZA – 5, PROTI – 0, ZDRŽALI SA – 0.

ad.14. Na záver starosta obce poďakoval prítomným za účasť a ukončil zasadanie.

Ing. Stanislav Levrinc
starosta obce

Overovatelia: ………………………………

……………………………..